Pressemelding
Tjuvholmen, 19. juni 2014

**Lee Broom og Conran sjekker inn på THE THIEF**

**THE THIEFs ’The Oslo Suite’ ble kåret til Europas beste suite i 2013. I dag lanserer hotellet spesialdesignede suiter i samarbeid med Lee Broom og Conran.**

Suitene har fått navnene ’The Broom Suite’ og ’The Brit Suite’, og er en toroms hyllest til britisk design, kunst og kultur.

*- Sir Peter Blake, Tom Dixon og Bryan Ferry. THE THIEF elsker briter, og med ‘The Broom Suite’ og ‘The Brit Suite’ stjeler vi det råeste fra britisk interiørdesign til Tjuvholmen. Anglofile fra hele verden kan komme til oss og få en hotellopplevelse de ikke finner noe annet sted, sier Petter A. Stordalen, eier av Nordic Choice Hotels, som driver THE THIEF.*

Lee Broom og Conran tilhører to ulike generasjoner innen britisk interiørdesign. Conran er et designselskap grunnlagt av Sir Terence Conran, en av de mest innflytelsesrike og toneangivende personene innen britisk design. Lee Broom er en av øygruppens mest talentfulle interiørdesignere, har vunnet en rekke internasjonale priser og samarbeider med noen av verdens ledende merkevarer.

* *Det er en ære å bringe vår møbeldesign og britiske stil til Norge gjennom samarbeidet med THE THIEF, på vårt aller første hotellprosjekt. Vi elsker hotellets unike, gjennomført stil og fokus på design, kunst og kultur, sier designer Lee Broom.*

Kurator for de unike suitene er Karina Holmen i ESKE, som til hvert av rommene har hentet håndlagde objekter fra de to britiske stjernedesignerne.

*- Vårt samarbeid med THE THIEF ga oss denne gangen en fantastisk mulighet til å jobbe med to av våre favorittdesignere. Vi elsket utfordringen med å kombinere eklektisk britisk design med THE THIEFs glamorøse stil, og håper gjestene vil oppleve suitene som inspirerende og unike, sier Holmen.*

I tillegg til britisk interiørdesign vil suitene utsmykkes med fotografier og kunst av henholdsvis Bryan Ferry og Sarah Hardacre, kuratert av Sune Nordgren. THE THIEF opplever stor interesse for sine designersuiter. ’The Oslo Suite’ ble i fjor høst kåret til Europas beste suite i European Hotel Design Awards.

For mer informasjon, kontakt:

Siri Løining Kolderup, Kommunikasjonssjef
Mobil: +47 480 98 814 Email: siri.loining@thethief.com